Pročko, Jozef, poslanec NR SR (2024-02-15):
Milé kolegyne, milí kolegovia, téma, ktorá ma veľmi teší, veľmi teší. Pred 25 rokmi som začal zbierať také maličkosti z okolia môjho regiónu a rozrástlo sa to do takej formy, že mám, že mám v národnej kultúrnej pamiatke, ktorú som odkúpil a zrenovoval, kráľovský soľný úrad v Haliči, naša neziskovka dole má múzeum a hore poskytujem ubytovanie sociálne odkázaným a týraným, ale dole máme múzeum, keď si kliknete na jozefprockomuzeum, tak si pozriete, naozaj máme to krásne, 4,5-tisíc exponátov. Nemám nič od tohto štátu, od tejto republiky, od pánov, ale už som hovoril, že prišli za mnou páni v 2016 alebo ´17, že mi dajú z eurofondov veci, z ministerstva, tak som ich poslal kade ľahšie a keď som to dal na políciu, tak to smeráci zamietli, že pán tvrdí, že to tak nikdy nebolo. Dobre, poďme ale k veci, naozaj pán Dej si to už pozrel, že, pekné to je, že(?), ďakujem veľmi pekne. Viete, začnem tým, že keď tu počúvam pána Jarjabka ako používa ačohentizmus a whataboutizmus na to, že čo bolo predtým a ako predtým menili. Predtým menili týchto ľudí, tak oni môžu tiež meniť. Pani Laššáková tu rozprávala a prečítala o výberových konaniach, no je to trošku inak. Naozaj SNS a chudák Michelko, ten je len taký... no veď vidíte ho, keď tu sedí, tak Michelko to sem len donesie. Andrej Danko je ten hlavný „geroj našich vremeni“, ktorý, ktorý ide robiť to, čo robia. Oni totižto, krásny príklad je Taraba, ktorý obsadzuje do funkcií pytliakov. Inak mám perličku, počuli ste, že Taraba s Dankom založili mäsiarstvo? Budú vyrábať kamzíčie klobásy a bude sa to volať Andrejova kamzíčia klobása a pred jedením ju musíte vybozkávať. To som počul, veľmi dobré. Takže tieto fleky ako obsadzujú SNS, SNS, celá táto ich strana, tak to sa tu bude diať. Oni idú zrušiť výberové konania, všetci veľmi dobre vieme prečo. Dankova sesternica z Revúcej, ktorá bola kaderníčka a teraz bude správkyňa múzea, pretože to je veľmi dobré, to je výborné, pán Spišiak určite vie, o čom hovorím, on ich tam pozná všetkých, takže toto sa bude diať. A to je smutné. Mne veľmi záleží a veľmi rád chodím do múzeí, lebo to je taká, to je také moje hobby aj, aj to, čo robím cez moju neziskovku, a poznám veľmi veľa riaditeľov tých múzeí. Sú to veľmi slušní a veľmi-veľmi zodpovední ľudia, odborníci. Ale čo je krásne na tom, že naozaj sa tam nájde niekto, kto si tú funkciu nevykonáva dobre. Tak toho poďme odvolať, odvolajme ho! A ako Ondro Dostál tu hovoril, dá sa to aj urobiť. Dá sa to urobiť veľmi zodpovedne, dá sa to urobiť naozaj v rámci legislatívnych práv, aké má aj ten riaditeľ, dá sa to urobiť. Ale čo idú urobiť oni? Bez akejkoľvek, bez akejkoľvek možnosti sa hájiť vás odvolajú a bez výberového konania si tam dosadia svojich ľudí. A akých ľudí dosadzujú, je aj teraz dôkaz Pavol Gašpar a to tu nebudem ani rozoberať, lebo z toho mi je naozaj od žalúdka veľmi zle. A toto sa v našej republike teraz ide diať. Namiesto zodpovedných, zodpovedných ľudí, odborných ľudí tam idú dávať sesternice, bratrancov, priateľov, no a, samozrejme, straníckych funkcionárov. Andrej Danko ide zabezpečiť ľuďom, ktorých, ktorí sú jeho priatelia, blízki, známi, ide im zabezpečiť budúcnosť a pán Spišiak vie, o čom hovorím, určite, pretože má s tým skúsenosti. Ja k tejto téme poviem len toľko, že SNS a to, čo robí s kultúrou na Slovensku, je hanba, je hanba. Naozaj Michelko, ktorý je predseda mediálneho výboru, je, ja som takéto niečo v živote nezažil, v živote nie. Človek, ktorý šíri hoaxy na internete, to keď si pozriete, čo on aké bludy, on aké bludy popísal vo svojom živote. Ministerka kultúry, ktorá, ktorá o svojom korespodejšn od slovakia internejšn o kulturejšn of I´m Martina Šimkovejšn, tak to bolo, priatelia, to bolo, to predčila naozaj toho ich Igora nextajma. To, to bola taká katastrofa. A pani ministerka si teraz za naše peniaze, za naše peniaze v dubajskom mori močí svoje ctené ministerské nôžky. Takže toto je SNS a jej poňatie kultúry. Dosadiť si svojich ľudí, zabezpečiť si svojich ľudí a kultúra? No veď ako... Pozrite, veď je niekde v Ľubietovej nejaká teta, ktorá nemá čo robiť a je to teta bratranca, ktorý kedysi študoval s Andrejovým Dankovým otcom, tak tá bude riaditeľka tam v tej Ľubietovej, môže byť? Môže teta, bude zodpovedná. Viete, ono je to na smiech, ale skôr by malo byť do plaču. Lebo z našej republiky ide Fico, Pellegrini a Danko si urobiť trhací kalendár. A ja poznám aj tohto pána, čo sedí vedľa mňa (rečník ukázal na navrhovateľa), ktorý pôsobil v médiách, a keď ten pán, vedľa mňa čo sedí, súhlasí s tým, aby sa do tak dôležitých funkcií vyberali ľudia bez výberového konania, a ja sa naozaj spýtam pána Farkašovského, či s tým súhlasí, a dúfam, že mi dá faktickú a odpovie mi, či s tým súhlasí, aby v múzeu bez výberového konania dosadili tetu z Ľubietovej. Či s tým súhlasí on, ktorý robil v médiách a pozná tú prácu. Nebudem dlhý, len vám poviem, Jozef Pročko, múzeum. Ďakujem, že ste si ma vypočuli. Verím, že v tých múzeách zostanú ľudia, ktorí sú odborníci, ktorí tú prácu majú radi, ktorí tie veci zbierajú tak ako ja, od deväťdesiateho piateho roku, a každú jednu vec, keď prídete, niekedy vás pozývam, tak o každej tej jednej veci, každú som držal v ruke, máme tam stoličku kráľovnej, na ktorej sedela u grófov, máme tam... lebo v Haliči bol totižto zámok aj kaštieľ a kaštieľ Nemci vyhodili v štyridsiatom piatom do vzduchu, polovica kaštieľa spadla a z tej druhej polovice Haličania zachraňovali veci a ja tie veci teraz od nich skupujem. Takže srdečne vás všetkých pozývam. Ďakujem veľmi pekne.